
Podmienky na absolvovanie predmetu: 
Predmet je ukončený klasifikovaným hodnotením. Po realizácii 2. konzultácie dňa 7. 11. 2026 bude študentom prostredníctvom e-learningového portálu https://lms.upjs.sk/ pridelené zadanie, ktoré je študent povinný vypracovať a odovzdať v termíne do 14. 11. 2026.

Obsahom zadania môže byť najmä vypracovanie návrhu zmluvy, analýza zadaného právneho problému alebo iné praktické zadanie. Pri hodnotení sa prihliada na jeho štruktúru, splnenie obsahových náležitostí a preukázanie vedomostí študenta (maximálne 35 bodov), ako aj na formálnu úpravu, jazykovú stránku a grafické a estetické spracovanie (maximálne 5 bodov).

Za vypracovanie zadania je možné získať maximálne 40 bodov. Na úspešné absolvovanie predmetu je potrebné získať najmenej 25 bodov.

Hodnotenie sa určí na základe počtu bodov získaných za zadanie nasledovne:
40 – 37 bodov – hodnotenie „A“,
36 – 34 bodov – hodnotenie „B“,
33 – 31 bodov – hodnotenie „C“,
30 – 28 bodov – hodnotenie „D“,
27 – 25 bodov – hodnotenie „E“.

Ak odovzdané zadanie nebude spĺňať minimálne kvalitatívne kritériá alebo ak študent nezíska najmenej 25 bodov, bude mu dňa 30. 11. 2026 uložené náhradné, resp. opravné zadanie. Toto je študent povinný vypracovať a odovzdať v termíne do 7. 12. 2026. Spôsob hodnotenia opravného zadania je rovnaký.

